Esimesena ilmusid märksõnadepilved fotode jagamise  veebilehele Flickr, järgmisena sotsiaalsete järjehoidjate lehele Delicious ning siis juba järjest erinevatele sotsiaalse tarkvara lehtedele. Esimesed märksõnapilved olid veebilehekesksed - nt oli võimalik varustada märksõnadega Flickrisse lisatavad fotod või Deliciousse lisatavad veebiaadressid ning hiljem sobiva märksõna abil vajalikku materjali leida. Juba aasta pärast esimeste sõnapilvede kasutuselevõtmist tekkis esimene tarkvara veebilehtedeväliste sõnapilvede loomiseks. See oli Wordle, mis on kogunud oma lihtsa ja intuitiivse ülesehitusega väljateenitud populaarsuse ning viinud sõnapilvede kasutamise õppeprotsessi.